روسیا پرزیدنتی ولادیمیر پوتین امریکانین اورتا منزیل‌لی نوکلئر قوه‌لر (INF) سازیشینی پوزاجاغی تقدیرده روسیانین تهلوکه‌سیزلیکله باغلی تدبیرلری آرتیراجاغینی بیلدیردی.
پوتین بونو مودافعه ناظیرلیگی‌نین ایجلاسیندا دئییب.
پوتین ایجلاسدا ائتدیگی چیخیشدا معاصر سیلاح و تجهیزات‌لارلا گوجلندیریلمیش روس اردوسون‌داکی حربی قوه‌لرین پلانلاشدیریلدیغی کیمی یئنی دؤولت سیلاحلانما پروقرامینا اویغون اینکیشاف ائتدیگینی وورغولاییب.
دونیادا اوخشاری اولمایان یئنی سیلاح‌لارین اینکیشفیندا جدی و اهمیت‌لی آددیم‌لار آتدیق‌لارینی دئین پوتین بیلدیریب کی، "آوانگارد" راکت سیستمی‌نین سئری اوره تیمی‌نین باشلانماسی، "سارمات" یئنی قاره لر آراسی بالیستیک راکتی‌نین موفقیت‌لی سیناق‌لاری، "خنجر" هیپرسونیک راکتی‌نین تجروبه-دؤیوش نوبه‌سی‌نین ایجراسی، همچنین "پرسوت" دؤیوش لیزر سیستمی‌نین پراکتیکی تطبیقیندن صحبت گئدیر.
پرزیدنتین سؤزلرینه گؤره، راکت علیهینه مودافعه سیستم‌لری‌نین عهده سیندن گلن داها سرعت‌لی و معاصر سلاح‌لارا کئچمک لازیم‌دیر.
"روسیانین یاخین اون ایل‌لیک‌لر عرضینده تهلوکه‌سیزلیگینی تامین ائدن مدرن سیلاح‌لار حده-قورخو تونوندا دانیشماغا اؤیرشن‌لری دوشون‌دوره‌جک"-دئیه پوتین وورغولاییب.
سون بیر ایلده ناتو-نون روسیا سرحدلرینده حربی آلت یاپیسینی گئنیشلندیردیگینی قئید ائدن پوتین بیلدیریب کی، امریکانین INF سازیشیندن چیخاجاغینی آچیقلاماسی دا جدی ناراحاتلیغا سبب اولدو. بئله بیر آددیمین چوخ منفی نتیجه‌لری اولا‌جاق، بولگه سل و قلوبال تهلوکه‌سیزلیگی معین شکیلده ضعیفله‌ده‌جک.
امریکانین سازیشدن تک طرف‌لی چیخماغا بهانه کیمی روسیانین سازیشه اساس‌لانان مسئولیت‌لرینی یئرینه یئتیرمه‌دیگینی گؤستردیگینی خاطیرلا‌دان پوتین روسیایا یؤنلدیلن بو اتهامین اساس‌سیز اولدوغونو وورغولاییب.
